HRVATSKI JEZIK

Dragi učenici, stigao nam je petak, zadnji radni dan u tjednu. Sve zadatke do sada izradili ste uredno i točno. Tako nastavite i dalje.

Na televiziji vam je učiteljica Đurđa pročitala pjesmu o vodi. Vaš zadatak će biti u pisanku prepisati pjesmu Voda malim tiskanim slovima.

Ova pjesma ima 5 kitica. Svaka kitica ima 3, 4 ili 5 stihova.

Pjesmu prepišite u pisanku gledajući si stihove pjesme. (Pjesma je ispod ove upute.)

 Stihove prepisati isto tako kao što su napisani u pjesmi. (Voda je oblak - 1.red, voda je snijeg -2.red ii tako do kraja.) Između naslova i prve kitice ostavi jedan red prazan, kao i između kitica. Prepisuj i znakove koji se javljaju (zareze i točke). Pjesmu nauči izražajno čitati.

Ispod pjesme nacrtaj što sve voda može biti. (oblak, snijeg...)

 VODA

Voda je oblak,

voda je snijeg,

voda je katkad

ledeni brijeg.

Voda je bara,

voda je kiša,

voda je nezgoda

za jednoga miša.

Voda je rijeka,

voda je slap,

voda je pljusak ili kap.

Voda je more,

voda je bara,

 voda je gotovo

 ko zemlja stara.

Voda je hladna,

voda je iz česme,

voda je naslov,

ove pjesme.

V-O-D-A, voda!

 Miroslav Kovačević

MATEMATIKA

Još ponavljamo brojeve do 20.

Ostala nam je još jedna stranica u zbirci zadataka za riješiti. Riješite stranicu 94.

TZK

Izađite van, uživajte na svježem zraku. Skačite preko vijače i dodavajte se loptom. Vježbajte bacanje i hvatanje u paru ili bacajte i hvatajte uz zid.

Bacamo jednom rukom, a hvatamo dvijema rukama.